ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 09.04.1997 
COM(97) 155 τελικό 
96/ 0034 (COD) 
ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ 
σύμφωνα με το άρθρο 189 Β, παράγραφος 2, στοιχείο δ) της συνθήκης ΕΚ, 
επί των τροπολογιών του Ευρωπαϊκού Κοινοβουλίου 
στην κοινή θέση του Συμβουλίου σχετικά με την 
πρόταση 
ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ 
ΤΟΥ ΣΥΜΒΟΥΛΙΟΥ 
μ* την οποία θα αναπροσαρμόζεται για δεύτερη φορά η απόφαση 1110/94/1 ίΚ 
της Ευρωπαϊκής κοινόττιτας σχετικά με το τέταρτο πρόγραμμα-πλαίσιο 
κοινοτικών δράσεων έρευνας, τεχνολογικής ανάπτυξης 
και επίδειξης (1994-1998) 

1. Εισαγωγή 
Στις 2 Φεβρουαρίου 1996, η Επιτροπή υπέβαλε στο Συμβούλιο και το 
Κοινοβούλιο πρόταση απόφασης για δεύτερη αναπροσαρμογή της 
απόφασης 1110/94/ΕΚ σχετικά με το 4ο πρόγραμμα-πλαίσιο Ε&ΤΑ, έτσι 
όπως τροποποιήθηκε με την απόφαση 616/96/ΕΚ. Προϋπόθεση της 
πρότασης αυτής, η οποία αφορούσε συμπληρωματική χρηματοδότηση 
[COM(96)12], ήταν η επανεξέταση των ισχυουσών δημοσιονομικών 
προοπτικών. 
Το Ευρωπαϊκό Κοινοβούλιο εξέδωσε γνώμη επί της προτάσεως στις 18 
Ιουνίου 1996. 
Ελλείψει επανεξέτασης των δημοσιονομικών προοπτικών, η Επιτροπή 
αναθεώρησε την πρόταση της με επιστολή της 13ης Νοεμβρίου 1996, την 
οποία απηύθυνε η κ. Cresson προς το Συμβούλιο και το Ευρωπαϊκό 
Κοινοβούλιο και η οποία επικυρώθηκε από το Συμβούλιο Έρευνας της 5ης 
Δεκεμβρίου 1996. Με την επιφύλαξη των συμπερασμάτων της διαδικασίας 
προϋπολογισμού 1997, με την αναθεωρημένη πρόταση επανήλθε το ύψος του 
συμπληρωματικού προϋπολογισμού σε 100 MECU, προϋπολογισμού που 
προορίζεται για επιλεκτική επαναχρηματοδότηση της πρώτης δράσης του 
4ου προγράμματος-πλαισίου υπέρ ορισμένων αντικειμένων της έρευνας. 
Στη βάση αυτή, το Συμβούλιο εξέδωσε κοινή θέση στις 27 Ιανουαρίου 1997. 
Η Επιτροπή διατύπωσε γνώμη επί της κοινής θέσεως του Συμβουλίου στην 
από 27 Ιανουαρίου 1997 ανακοίνωση της προς το Ευρωπαϊκό Κοινοβούλιο 
[SEC(97) 107 τελικό]. Στις 13 Μαρτίου 1997, το Ευρωπαϊκό Κοινοβούλιο 
ολοκλήρωσε τη δεύτερη ανάγνωση προτείνοντας πέντε τροπολογίες της 
κοινής θέσης. 
2. Γνώμη της Επιτροπής 
Η Επιτροπή εκφράζει καταρχάς την ικανοποίηση της για την ιδιαίτερη 
προσπάθεια που καταβλήθηκε από το Ευρωπαϊκό Κοινοβούλιο ώστε να 
ολοκληρωθεί η δεύτερη ανάγνωση σε λιγότερο από ένα μήνα αφότου το 
Κοινοβούλιο παρέλαβε την κοινή θέση. Η Επιτροπή συμμερίζεται τη γνώμη 
του Κοινοβουλίου σύμφωνα με την οποία επείγει η λήψη οριστικής 
απόφασης επί της συμπληρωματικής χρηματοδότησης, ώστε αυτή να 
καταστεί επιχειρησιακή και να αποτραπεί κάθε ανάμιξη με τις συζητήσεις 
επί του 5ου προγράμματος-πλαισίου. 
Η Επιτροπή σημειώνει εξάλλου με ενδιαφέρον ότι το Κοινοβούλιο, στο 
πλαίσιο της δεύτερης ανάγνωσης, επέλεξε να προτείνει περιορισμένο αριθμό 
τροπολογιών. Η στάση του Κοινοβουλίου κατέστη δυνατή χάρη στην 
προσέγγιση των θέσεων στην οποία οδηγεί στο εξής η διαδικασία 
συναπόφασης. Απ ' αυτήν την πλευρά, και σε συνέχεια τροπολογίας από την 
πρώτη ανάγνωση, το Κοινοβούλιο δέχτηκε ευνοϊκά το γεγονός ότι το 
«£ 
Συμβούλιο συμπεριέλαβε στην κοινή του θέση το θέμα "ανίχνευση και 
εξουδετέρωση ναρκών ξηράς". Επισημαίνεται ακόμη ότι το Κοινοβούλιο 
από την πλευρά του αναγνώρισε ότι ενδιαφέρει και επείγει η ενίσχυση της 
έρευνας πάνω στις μεταδοτικές μορφές σπογγώδους εγκεφαλοπάθειας, όπως 
συνιστά η κοινή θέση. Παρά τη διάσταση απόψεων μεταξύ Συμβουλίου και 
Κοινοβουλίου ως προς το συνολικό ύψος της συμπληρωματικής 
χρηματοδότησης και την κατανομή αυτής, η Επιτροπή εκτιμά ότι υπάρχει 
έδαφος για μια οριστική συμφωνία. Αν η Επιτροπή δεν επιθυμεί στην 
παρούσα φάση να λάβει υπόψη τις τροπολογίες του Κοινοβουλίου μολονότι 
συμφωνεί σε γενικές γραμμές με τον προσανατολισμό τους, είναι επειδή 
θέλει να υπάρξει συμβιβασμός μεταξύ Κοινοβουλίου και Συμβουλίου μέσα 
στις επόμενες εβδομάδες. Πράγματι, η Επιτροπή κρίνει ότι οι τροπολογίες 
αξίζουν μια εποικοδομητική ανταλλαγή απόψεων και συζήτηση στο 
Συμβούλιο. Σ ' αυτό το πλαίσιο η Επιτροπή σκοπεύει άλλωστε να προβλέψει 
στο προσχέδιο προϋπολογισμού 1998 επαρκή περιθώρια ώστε η αρμόδια για 
τον προϋπολογισμό αρχή να [Απορέσει να υπερβεί τα 100 MECU που είναι 
ήδη εγγεγραμμένα στον προϋπολογισμό 1997. 
Συμπερασματικά, η Επιτροπή επιθυμεί να επαναλάβει για μια ακόμη φορά 
ότι θέλει να συμβάλει στην επίτευξη μιας συνολικής και ικανοποιητικής 
συμφωνίας μεταξύ Συμβουλίου και Κοινοβουλίου. 

ISSN 0254-1483 
COM(97) 155 τελικό 
ΕΓΓΡΑΦΑ 
GR 15 01 16 
Αριθ. καταλόγου : CB-CO-97-143-GR-C 
ISBN 92-78-18109-9 
Υπηρεσία Επισήμων Εκδόσεων των Ευρωπαϊκών Κοινοτήτων 
1,-2985 Λουξεμβούργο 
4